Source: https://www.riigiteataja.ee/akt/424032016001?leiaKehtiv
Timestamp: 2018-04-19 09:54:05+00:00
Document Index: 3968215

Matched Legal Cases: ['§ 2', '§ 3', '§ 4', '§ 5', '§ 6', '§37', '§ 38', '§ 2', '§ 3', '§ 4', '§ 5', '§ 6']

§ 2 Arengukavade koostamine ja täitmise kontroll
§ 3 Eelarvestrateegia ja investeeringute kava
§ 4 Valdkonnapõhiste arengukavade koostamine
§ 5 Nõuded lähteülesandele
§ 6 Nõuded arengukavadele
RT IV, 24.03.2016, 1
Vastu võetud 08.03.2016 nr 4
Määrus kehtestatakse kohaliku omavalitsuse korralduse seaduse §37² lg 1 ja Raasiku valla põhimääruse § 38 alusel.
Määrus sätestab Raasiku valla arengukava ja valdkonnapõhiste arengukavade koostamise ja muutmise korra ning täitmise kontrolli ning eelarvestrateegia ja investeeringute kava kui arengukava osade koostamise korra.
§ 2. Arengukavade koostamine ja täitmise kontroll
(1) Valla arengukava ja valdkonnapõhiste arengukavade (kõik koos edaspidi arengukavad) koostamisele ja täitmise kontrollile kohalduvad käesolevas paragrahvis sätestatud nõuded, kui seadusest, Raasiku valla põhimäärusest ja muudest õigusaktidest ei tulene teisiti.
(2) Arengukavade koostamine algatatakse vallavolikogu otsusega. Sama otsusega kehtestatakse lähteülesanne, mis peab vastama määruse paragrahvis 5 sätestatud nõuetele.
(3) Arengukavade koostamist korraldab vallavalitsus, kui vallavolikogu ei otsusta teisiti. Vallavalitsus võib arengukavade koostamiseks moodustada komisjone.
(4) Vallavalitsus korraldab avalike arutelude kaudu kõigi huvitatud isikute kaasamise arengukavade koostamisse. Teated avalike arutelude kohta tuleb avaldada valla veebilehel vähemalt seitse päeva enne nende toimumist. Avalikud arutelud protokollitakse.
(5) Arengukavad peavad vastama määruse paragrahvis 6 sätestatud nõuetele, kui seadusest ei tulene teisiti.
(6) Arengukavad kehtestatakse vallavolikogu määrusega.
(7) Arengukavade täitmise eest vastutab vallavalitsus volikogu poolt kinnitatud eelarvestrateegia ja eelarve ulatuses.
§ 3. Eelarvestrateegia ja investeeringute kava
(1) Valla arengukava osaks on eelarvestrateegia. Eelarvestrateegia kajastab valla eelarvepoliitilisi eesmärke ja tegevusi nende eesmärkide saavutamiseks, valla majandusliku olukorra analüüsi ja prognoosi, valla tulude prognoose ja kavandatavate kulude ning investeeringute mahtusid, valla laenustrateegia põhisuundi, ülevaadet valla osalusega äriühingutest ning valla osalusel asutatud sihtasutustest ja mittetulundusühingutest, muud valla finantsjuhtimiseks olulist informatsiooni.
(2) Vallavalitsus koostab eelarvestrateegia valla arengukavas sätestatud eesmärkide saavutamiseks, lähtudes kohaliku omavalitsuse finantsjuhtimise seadusest. Eelarvestrateegia peab hõlmama vähemalt nelja eelseisvat eelarveaastat ja on aluseks valla eelarve koostamisel.
(3) Valla arengukava osaks on investeeringute kava. Investeeringute kava koosneb valla arengukavale vastavatest arengueesmärkidest ja ülesannetest, neile vastavatest tegevustest ehk investeerimisprojektide nimistust, mis on jaotatud aastate lõikes vastavalt nende kavandatavale teostamise ajale. Investeeringute kavas näidatakse ka kavandatud tegevuste hinnangulised maksumused, finantseerimisallikad ja teostajad.
§ 4. Valdkonnapõhiste arengukavade koostamine
(1) Lisaks vallale seaduse alusel koostatavatele kohustuslikele valdkonnapõhistele arengukavadele võib vallavolikogu otsustada arengukavade koostamise ka muudes valdkondades, mille korraldamine on seadusega pandud omavalitsusüksusele.
(2) Valdkonnapõhised arengukavad peavad hõlmama vähemalt nelja eelseisvat eelarveaastat, kui seadusest ei tulene pikemat tähtaega.
§ 5. Nõuded lähteülesandele
Arengukavade koostamise aluseks olev lähteülesanne peab sisaldama:
§ 6. Nõuded arengukavadele
(1) Kui seadustest ega muudest õigusaktidest ei tulene teisiti, peavad arengukavad sisaldama:
1) hõlmatavat perioodi;
2) olukorra analüüsi;
3) arengukava elluviimisega soovitud tegevuse visiooni, eesmärke ja strateegilisi valikuid nende saavutamiseks;
4) tegevuskava (investeeringute kava) vähemalt neljaks järgnevaks aastaks;
5) tegevuskava elluviimiseks vajalike vallaeelarveliste ja vallaeelarveväliste vahendite mahtu;
6) meetmete, tegevuste ja mõõdikute juures vastutajat/ täitmise korraldajat;
7) võimalikke riske arengukavas püstitatud eesmärkide saavutamisel ning nende riskide maandamise võimalusi;
8) muid valdkonna või territooriumi osa eripärast tulenevaid teemasid.
(2) Arengukavades kasutatakse võimalikult värskeid statistilisi andmeid. Andmete esitamisel tuleb eelistada avalikust andmebaasist saadavaid andmeid.
(3) Arengukavad peavad sisaldama loetelusid kõigist viidatud allikatest.
(4) Arengukavade graafilised lisad nummerdatakse ja pealkirjastatakse.
(5) Arengukavades esitatav täiendav teave esitatakse arengukava lisana.
(1) Raasiku Vallavolikogu 13.12.2011. a määrus nr 22 „Arengukavade koostamise kord“ tunnistatakse kehtetuks.
(2) Määrus jõustub 01. aprillil 2016. a.